เปิดมุมมองเศรษฐกิจ ธนาธร อนาคตคนรุ่นใหม่
ผมรู้ถึงความยากลำบาก ในการแก้ไขรัฐธรรมนูญ การกระจายอำนาจ หรือการแก้ปัญหาความเท่าเทียมของประเทศ และรู้ดีว่า ไม่มีใครทำ จึงลงมาทำเอง และเราไม่ได้ ไร้เดียงสา ที่จะคิดว่าเรื่องเหล่านี้ สามารถทำเสร็จได้ภายใน 2-3 ปี ผมจึงพูดตลอดว่า คือ การเดินทางไกล ดังนั้น ได้กี่เสียงกับผมจึงไม่ได้มีนัยสำคัญ ส่วนที่บางคนมองว่า การเมืองจะทำให้คนเปลี่ยน เรื่องนี้จะต้องดูต่อไป วันนี้ผมอาจจะปากดีก็ได้ แต่หากจะต้องเลือกที่จะเชื่อใจใคร วันนี้ผมขอเลือกที่จะเชื่อใจตัวเอง ธนาธร จึงรุ่งเรืองกิจ,ถูกจับตามองในฐานะตัวแทน คนรุ่นใหม่ ที่กระโจนเข้าสู่การเมือง,ธนาธร จึงรุ่งเรืองกิจ จากนักธุรกิจที่ต้องตัดสินใจลงทุนในเม็ดเงินปีละเป็นหมื่นล้านบาท สู่ ชีวิตทางการเมือง ในฐานะ หัวหน้าพรรคอนาคตใหม่ เขาให้เหตุผลแก่ผู้คนในสังคมว่า ต้องการสร้างระบบการเมือง และพรรคการเมืองในรูปแบบที่เน้นคุณค่า และพื้นฐานของการยึดมั่นในระบอบประชาธิปไตยกลับคืนสู่ประชาชน,ทีมเศรษฐกิจ ไม่ได้ต้องการเปิดเวทีนี้เป็นเวทีหาเสียงให้ใคร แต่บทสนทนาของเรากับ ธนาธร ดูจะเข้ากับยุคสมัย ทันต่อเหตุการณ์บ้านเมืองที่ใครต่อใครก็ให้ความสนใจ โดยเฉพาะกับแนวคิดและมุมมองของคนรุ่นใหม่ต่อนโยบายเศรษฐกิจ สังคม และการเมือง,ที่ผ่านมา และที่กำลังเป็นอยู่ เราต่างก็เห็นว่า มีแต่นักการเมืองหน้าเก่ารวมตัวกันเพื่อจัดตั้งพรรคการเมือง และในเวลาเดียวกัน เราก็ฟังใครต่อใครมามาก ไม่เฉพาะแต่ยุทธศาสตร์ชาติ 20 ปี กับการปฏิรูปประเทศใหม่เท่านั้น,ถึงเวลานี้ จึงน่าจะลองฟังคนรุ่นใหม่จริงๆดูบ้าง,เศรษฐกิจไทย 12 ปีที่ผ่านมา โตปีละ 3% กว่าๆ ถามว่า ควรจะพอใจไหม ก็ต้องหันไปดูเพื่อนบ้านของเรา เช่น มาเลเซีย ซึ่งรายได้ประชาชาติโตกว่าไทยเท่าตัว แต่ยังโตเฉลี่ยที่ 5% ส่วนอินโดนีเซีย ฟิลิปปินส์ โต 6% มองปีเดียวอาจดูไม่มาก แต่เมื่อคูณเข้าไป 10 ปีคิดเป็นเม็ดเงินที่หายไปมหาศาล แล้วไทยจะเดินต่อด้วยความเร็วขนาดนี้หรือ,ดังนั้น เป้าหมายหลักที่เขาอยากผลักดันคือการสร้างความเท่าเทียมกัน ใน โอกาส ทางเศรษฐกิจของคนไทย และ ได้เห็นการเติบโตของเศรษฐกิจประเทศไทยอย่างต่อเนื่อง-ยั่งยืน,ภายใต้แนวคิด ไทย 2 เท่า : คนไทยเท่าเทียมกัน ประเทศไทยเท่าทันโลก ธนาธร ออกตัวว่า ไม่ได้ออกแบบนโยบายด้วยหลักคิดว่าจะได้คะแนนเสียงเท่าไร เพราะทำอย่างนั้นจะไม่มี End Game ของนโยบาย ไม่รู้ว่าจุดจบเป็นเช่นไร หรือสุดท้ายประเทศไทยจะไปทางไหน เราจึงเริ่มที่การบอกให้ทุกคนรู้เป้าหมายแล้วค่อยคิดนโยบาย ซึ่งนโยบาย คนไทยเท่าเทียมกัน ประเทศไทยเท่าทันโลก น่าจะเป็นบทสรุปที่ดีที่สุด,ธนาธร สะท้อนภาพประเทศไทยด้วยว่า วันนี้มีความไม่เท่าเทียมกันมากในสังคมทั้งทางด้านเศรษฐกิจ สังคม สาธารณสุข การศึกษา งาน และอาชีพที่ดีกว่า โดยเฉพาะความไม่เท่าเทียมของการศึกษาที่เป็นจุดกำเนิดไปถึงเรื่องอื่นๆ นับแต่การยกฐานะทางการเงิน และสังคม เป็นต้น,ในด้านเศรษฐกิจ จากการจัดอันดับมหาเศรษฐีไทย 50 อันดับแรก นิตยสาร Forbes Thailand 6 มิ.ย.ที่ผ่านมา ทรัพย์สินรวมของผู้ที่ร่ำรวยที่สุดในประเทศ 50 อันดับในปี 60 พุ่งแตะ 4.26 ล้านล้านบาท เพิ่มขึ้นจากปี 2559 ถึง 16% ขณะที่การเติบโตในภาพรวมการขยายตัวของผลิตภัณฑ์มวลรวมในประเทศ (จีดีพี) ของปี 60 โต 3.9%,2 ปีที่ผ่านมา คนรวยมีทรัพย์สินเพิ่มขึ้นประมาณ 20-30% แต่เศรษฐกิจประเทศโตแค่ 3% กว่าๆ หมายความอย่างไร แสดงว่าทรัพย์สินคนจนโตน้อยมาก หรือดีไม่ดีคนจนอาจติดลบด้วยซ้ำไป ขณะที่กำไรของบริษัทในตลาดหลักทรัพย์ ไตรมาสที่ 1 ปีนี้ โตขึ้นประมาณ 20% แต่เศรษฐกิจไตรมาสที่ 1 ปีนี้โตประมาณ 4% กว่าๆ,ทั้งหมดนี้แสดงให้เห็นบางอย่างว่า การเจริญเติบโตของเศรษฐกิจที่เกิดขึ้น เข้าไปอยู่ในกระเป๋าใคร,ส่วนด้านสังคม เราเห็นการบังคับใช้กฎหมายที่ไม่เท่าเทียมกัน กฎหมายจะบังคับใช้กับคนจน คนไม่มีอำนาจ ขณะที่คนรวย คนที่มีอำนาจ ไม่เคยต้องเข้าสู่กระบวนการยุติธรรมเหมือนๆ กับประชาชนส่วนใหญ่ของประเทศ,ผมจึงตั้งคำถามว่า เราจะอยู่ในสังคมแบบนี้กันอีกนานไหม?,ส่วนความไม่เท่าทันโลก วันนี้เราอยู่ตรงไหน เอาแค่ในอาเซียน ตำแหน่งแห่งที่ของไทยถดถอยลง คำพูดของไทยไม่มีใครฟังเหมือนแต่ก่อนอีกแล้ว,ที่สำคัญกว่าคือความไม่เท่าเทียมกันของ บริการสาธารณะ และบริการภาครัฐ นั้น ไม่เท่าเทียมกับโลก ในมุมมองของธนาธรที่มุ่งจะทำให้บริการภาครัฐ บริการสาธารณะ และประสิทธิภาพของการติดต่อราชการ โครงสร้างพื้นฐานประเทศ ต้องยกขึ้นไปอยู่ในระดับโลกให้ได้ เพื่อให้คนไทยสามารถยกระดับคุณภาพชีวิตด้วย,โดยเฉพาะการให้บริการโดยใช้เทคโนโลยีเพื่อลดต้นทุนการบริหารจัดการ วันนี้เราใช้เทคโนโลยียกระดับประเทศชั่วข้ามคืนได้ เทคโนโลยีจะช่วยบายพาสกระบวนการผลิตในอุตสาหกรรมรุ่นเก่าได้หมด จากประเทศกลางๆ จะเปลี่ยนเป็นประเทศชั้นนำ และแนวหน้าได้ ถ้ากล้าพอก็ขึ้นอยู่ว่าจะคว้าโอกาสนี้ได้ไหม ถ้าคว้าไม่ได้ เราจะกลายเป็นผู้ตามต่อไป,ทั้งหมดนี้ คือความหมายของ ความเท่าเทียมกัน ในแนวคิดของเรา,คืนอำนาจท้องถิ่นแก้ คนจนยั่งยืน,สำหรับแนวคิด สร้างเศรษฐกิจและสังคมใหม่ สร้างอนาคตใหม่ประเทศไทยนั้น,การแก้ปัญหา ความเหลื่อมล้ำ ความไม่เท่ากันของประเทศ แนวคิดหลักของ ธนาธร มองว่า รากเหง้า ของปัญหาคือ อำนาจ เพราะคนไม่เข้าใจว่า อำนาจ ควรอยู่ที่ใครในการแก้ไขปัญหา,พร้อมระบุว่า คนต่างจังหวัดที่จน ไม่ได้เพราะโง่ แต่จนเพราะไม่มี อำนาจ ดังนั้น แนวคิดหลักคือการกระจายอำนาจส่วนกลางออกไปให้ท้องถิ่น แต่ที่ผ่านมาไม่เคยมี พรรคการเมือง ไหนต่อสู้เพื่อให้อำนาจ จังหวัด จัดการตัวเอง สร้างความเจริญให้ตัวเอง,ผมไปลอสแอนเจลิส สหรัฐฯ ได้พบกับรองนายกเทศมนตรี ซึ่งแอลเอเทียบได้กับขอนแก่นของเรา แต่เขามีอำนาจ ท้องถิ่น แก้ไขปัญหาของตัวเอง หรือประเทศเจริญแล้วไม่มีที่ไหนที่อำนาจทั้งหมดขึ้นตรงกับ ส่วนกลาง,และแนวคิดบนโต๊ะของผมขณะนี้ มีแนวคิดกระจายอำนาจสู่ท้องถิ่นที่อยากทำ 2 ทฤษฎีหลักคือ บิ๊กแบง (Big Bang) ทำครั้งเดียวทั้งประเทศ หรือทำทีละจังหวัด ซึ่งถ้าพูดถึงการกระจายอำนาจ ต้องเป็นอำนาจทุกอย่าง ทั้งการคลัง การบริหารทรัพยากร คนก็ต้องไป ความรับผิดชอบก็ต้องไปด้วย ทำให้คนออกจากรัฐส่วนกลางไปอยู่ที่ท้องถิ่น อำนาจอยู่ใกล้คนมากขึ้น ทำให้คนมีอำนาจตัดสินใจอนาคตตัวเองได้ดีขึ้น ส่วนคนที่มีอำนาจบริหารจัดการในท้องถิ่น จะขึ้นกับองค์กรส่วนท้องถิ่นที่มาจากการเลือกตั้ง ไม่ใช่ขึ้นกับข้าราชการส่วนภูมิภาคที่นั่น หรือขึ้นกับส่วนกลาง,ที่ผ่านมาภาครัฐคิดเองว่าจะเอาโครงการนี้ไปยัดไว้ที่ไหน อำนาจการจัดสรรทรัพยากรที่แท้จริงของคนไทยไม่เคยมีจริง จึงไม่ต้องแปลกใจที่งบประมาณ 72% เข้ามาสู่กรุงเทพฯ และอีก 28% ให้ 76 จังหวัดที่เหลือไปแบ่งกัน ต่อจากนี้คนต่างจังหวัดต้องรู้ว่าเขาจะได้อะไรคืนมาจากการสูญเสียทรัพยากร เสียวิถีชีวิตของเขาไป,ทั้งนี้ ธนาธร ยังพูดถึง พลังงานที่ล้าหลัง หรือกลุ่มทุนขนาดใหญ่ที่มีแรงจูงใจที่จะทำให้สังคมไม่ก้าวหน้า โดยกลุ่มทุนกลุ่มนี้จะทำธุรกิจลักษณะที่ไม่ไปข้างหน้า (Regressive) เน้นหากำไรในประเทศ จากการเอามูลค่าเพิ่มของคนเล็กคนน้อยในสังคมไทยไป ไม่ได้ทำธุรกิจที่เพิ่มนวัตกรรม กินส่วนแบ่งของชาวนา กรรมกร และคนยากจน,และหากต้องการให้ประเทศไทยไปข้างหน้า ธนาธร เห็นว่า กลุ่มทุนเหล่านี้ควรหยุดเอาเปรียบคนในประเทศ เปลี่ยนตัวเองจากธุรกิจเดิมๆที่ไม่สร้างนวัตกรรม ไปสู่การสร้างสินค้าใหม่ๆ ที่จะออกไปสู้แทนประเทศไทยในเวทีโลก.,อัด ประชาธิปไตยแก้ คอร์รัปชัน,ทุกครั้งที่มีการเสนอแนวคิด การกระจายอำนาจสู่ท้องถิ่น ซึ่งมักจะมี วาทกรรมทางการเมือง ตามมาว่า เมื่อมี อำนาจ มากขึ้น การทุจริตคอร์รัปชันจะเพิ่มขึ้น และกระจายลงไปในทุกระดับ,แนวคิดหลักของ ธนาธร ยืนยันว่า เรื่องนี้ไม่ควรกลัว เพราะในรายงานประจำปีของคณะกรรมการป้องกันและปราบปรามการทุจริตแห่งชาติ หรือ ป.ป.ช. ปีล่าสุด ในปี 2557,พบว่าการทุจริตขององค์กรส่วนท้องถิ่นมีมูลค่าประมาณ 30-40 ล้านบาทซึ่งน้อยมาก ขณะที่ส่วนกลางมีจำนวนมูลค่าการทุจริตที่สูงกว่ามาก,นอกจากนั้น ธนาธร ได้ชี้แจง 3 แนวคิดของพรรคอนาคตใหม่ที่จะใช้แก้ไขปัญหาทุจริตและคอร์รัปชัน ซึ่งเปิดเผยกับ ทีมเศรษฐกิจ เป็นที่แรกว่า,แนวทางแรก คือ รัฐเปิดเผย เพราะการเปิดเผยข้อมูลของภาครัฐ และเป็นเครื่องมือที่ดีให้ คนไทย ตรวจสอบการทำงาน สัญญาสัมปทาน และการทำสัญญาต่างๆของภาครัฐได้อย่างโปร่งใส แต่ในขณะนี้ข้อมูลของภาครัฐที่เปิดเผยให้สาธารณชนรับทราบมีเพียง 1,000 รายการ ขณะที่บางประเทศเปิดมากกว่า 200,000 รายการ,ที่ผ่านมา หากเราเคยขอข้อมูลจาก พ.ร.บ.ข้อมูลข่าวสาร ตามมาตรา 40 คุณจะรู้ว่าไม่เคยได้จริง แต่ถ้าเราจะตรวจสอบการทำงานราชการได้ประชาชนต้องมีข้อมูล (Data) ซึ่งความคิดของภาครัฐขณะนี้คือ ปิดทั้งหมดและเลือกเปิด แต่ที่ถูกต้องคือ ควรเลือกเปิดทั้งหมด และปิดเป็นบางเรื่องเท่านั้น ขณะเดียวกัน การเข้าถึงข้อมูลควรจะต้องง่าย และฟรี ต่างจากขณะนี้ที่ต้องเสียเงินจำนวนมาก ซึ่งเป็นการขัดขวางการหาข้อมูลของประชาชนอีกทางหนึ่ง,ขณะที่แนวทางที่ 2 คือ การปรับปรุงกฎหมายในการประมูลงานภาครัฐ ในลักษณะ Leniency ในลักษณะการลดโทษ หรือไม่ทำโทษ คนที่กลับใจมาสารภาพผิด,หากคนทั้ง 3 ฮั้วประมูลกัน มีภาครัฐ และเอกชน 2 ราย หากมีคนใดคนหนึ่งมาบอกว่า มีการฮั้วเกิดขึ้น ก็ยังจะได้รับโทษตามกฎหมาย แต่การปรับปรุงเกณฑ์ใหม่ หาก 1 ใน 3 เกิดกลับใจ หรือแตกคอ และมาบอกกับเจ้าหน้าที่ว่า ได้ฮั้วกับใครบ้าง เจ้าหน้าที่ภาครัฐมีสิทธิที่จะเจรจาลดหย่อนโทษ หรือไม่เอาโทษคนที่มาสารภาพ,กฎหมายนี้จะทำให้เกิดความไม่ไว้เนื้อเชื่อใจ เป็น Game Theory ที่ต้องเดาว่าอีกฝ่ายหนึ่งจะเล่นเกมแบบไหน ซึ่งประสบความสำเร็จมากในต่างประเทศ,ส่วนแนวทางที่ 3 คือ การลงทะเบียนกลุ่มผลประโยชน์ ซึ่งก็คือ คนกลุ่มหนึ่งที่ต้องการที่จะพบปะกับผู้มีอำนาจเพื่อผลักดันนโยบายสาธารณะในการบริหารประเทศ ซึ่งอาจจะเป็น ลอบบี้ยิสต์ กลุ่มนักธุรกิจ หรือเอ็นจีโอ,ลอบบี้ยิสต์ ไม่ได้น่ารังเกียจ เพราะเราอาจร่วมกันผลักดันรัฐบาลเพื่อให้เกิดนโยบายลดขยะพลาสติก หรือขอให้ไม่สร้างรถไฟความเร็วสูง แต่ให้สร้างไฮเปอร์ลูปแทน แต่ที่ชัดเจน การผลักดันนโยบายต้องทำอย่างโปร่งใส ภาครัฐจะคุยกับ คนเหล่านี้ ได้ จะต้องขึ้นทะเบียน และคุยกันอย่างเปิดเผย ไม่เช่นนั้นเจ้าหน้าที่อาจมีโทษสูงถึงติดคุก,อย่าคิดว่า การรัฐประหาร จะหยุดการคอร์รัปชันได้ หรือการแก้คอร์รัปชันต้องดึง ประชาธิปไตย ออกไป เพราะในประเทศที่มีรัฐประหารทุก 6 ปีอย่างบ้านเรา ถ้าเป็นอย่างนั้น ประเทศไทยสะอาดหมดจดไปนานแล้ว แต่การแก้คอร์รัปชัน ต้องอัด ประชาธิปไตย เข้าไปเพิ่ม ให้สิทธิเสรีภาพและการตรวจสอบอย่างโปร่งใส เพราะอำนาจที่ไม่ใช่ประชาธิปไตยแก้ไขปัญหานี้ไม่ได้มายาวนาน.,ทีมเศรษฐกิจ
ผมรู้ถึงความยากลำบาก ในการแก้ไขรัฐธรรมนูญ การกระจายอำนาจ หรือการแก้ปัญหาความเท่าเทียมของประเทศ และรู้ดีว่า ไม่มีใครทำ จึงลงมาทำเอง และเราไม่ได้ ไร้เดียงสา 
คนรุ่นใหม่,ธนาธร จึงรุ่งเรืองกิจ,การเมือง,สกู๊ปเศรษฐกิจ,ทีมเศรษฐกิจ